wickkiey/tamil-wikipedia-chunked huggingface dataset:
# கடல்பாசி வளர்த்தல்

**கடல்பாசி வளர்த்தல்** *(Seaweed farming)* என்பது கடல்நீரின் ஆல்காக்களை வளர்த்து அறுவடை செய்யும் நடைமுறையைக் குறிக்கும். கடல்பாசிகள் யாவும் பூக்கும் திறனற்றவையாகும். உண்மையான வேர்த்தண்டும் இலைகளும் இவற்றுக்குக் கிடையாது. எளிய வடிவத்தில், இவை பாறைகள், இறந்த பவழப்பாறைகள், கற்கள், கூழாங்கற்கள், கடினமான ஆதாரத்தளங்கள் மற்றும் பிற தாவரங்களின் மீது காணப்படுகின்றன. மிகவளர்ந்த நிலையில் இவை ஆல்காக்களின் வாழ்க்கைச் சுழற்சியை கட்டுப்படுத்துகின்றன. நீண்ட காலமாக சீனா, கொரியா சப்பான் போன்ற நாடுகளில் கடல்பாசியானது முக்கிய உணவுப் பொருளாக இருந்து வருகிறது. கெலிடியம், டெரோகிளாடியா, போர்ஃபைரா, லாமினேரியா போன்ற பாசியினங்கள் வியாபார முக்கியத்துவம் வாய்ந்த சில இனங்களாகும். பொருளாதார நிலைமைகளை மேம்படுத்தவும், மீன்பிடி அழுத்தம் மற்றும் சுரண்டப்படும் மீன்வளத்தைக் குறைக்கவும் கடல்பாசி வளர்த்தல் ஒரு மாற்றாக கருதப்படுகிறது. உலகம் முழுவதும் கடல்பாசி ஓர் உணவு ஆதாரமாக சாகுபடி செய்யப்படுகிறது. அகரகர் மற்றும் காராகீனன் பாசிப்பொருட்கள் ஓர் ஏற்றுமதிப் பொருளாகக் கருதப்பட்டு சாகுபடி செய்யப்பட்டு அறுவடை செய்யப்படுகின்றன .
# கடல்பாசி வளர்த்தல்

## வரலாறு

டோக்கியோ விரிகுடாவில் 1670 ஆம் ஆண்டளவில் சப்பானில் கடற்பாசி சாகுபடி தொடங்கியது. ஒவ்வொரு வருடமும் இலையுதிர்காலத்தில், விதைச்செடிகள் கிடைக்கின்ற கடற்பகுதியில் விவசாயிகள் மூங்கில் கிளைகளை வைப்பார்கள். ஒரு சில வாரங்களுக்குப் பின்னர் இந்த கிளைகள் நதிக் கரையோரத்திற்கு மாற்றப்படும். ஆற்றின் ஊட்டச்சத்துக்கள் மூலம் கடற்பாசி வளரும் .  
1940 களில் சப்பானியர்கள் இரண்டு மூங்கில்களில் இணைக்கப்பட்ட செயற்கை கயிற்று வலைகளில் கடல்பாசி சாகுபடி முறையை அரிமுகப்படுத்தி மேம்படுத்தினர். இதனால் விளைச்சல் இருமடங்காக இரட்டித்தது. இதே முறையின் ஒரு மலிவான மாறுபாடாக நீள் கயிற்றில் பாசி வளர்க்கும் முறை தோன்றியது. இதை இபி முறை என்று அழைக்கிறார்கள். இம்முறையில் மூங்கில்களுக்கு இடையில் எளிய கயிறுகள் கட்டி கடல்பாசிகள் வளர்க்கப்பட்டன.  
1970 களின் முற்பகுதியில் கடற்பாசி மற்றும் கடற்பாசி தயாரிப்புகளுக்கு அங்கீகாரம் பெற்ற ஒரு தேவை இருந்தது. சாகுபடியையும், விநியோகத்தையும் அதிகரிப்பது தயாரிப்புகளை அதிகரிக்க சிறந்த வழிமுறையாக கருதப்பட்டது.
# மெய் வளிமம்

**மெய் வளிமம்** (real gas) என்பது கருத்தியல் நிலையிலிருந்து விலகிச் செல்லும் வளிமம் ஆகும். இவ்விலகீட்டுக்குக் குறிப்பாக இரண்டு காரணிகள் உள்ளன. 1) அழுத்தம் அதிகரிக்க அதிகரிக்க, வளிமத்தின் கன அளவு குறைந்து கொண்டே சென்று ஒரு கட்டத்தில் சுழியத்தை எட்டும் என்கிறது கருத்தியல் விதி. ஆனால், வளிம மூலக்கூறுகளின் இருப்பாலும், ஒரு கட்டத்துக்கு மேல் அமுக்க இயலாது என்பதாலும், இக்கன அளவு மிகவும் சிறியதானாலும், அது எப்போதும் சுழியமாகாது. 2) உயர் வெப்பநிலைகளில் மூலக்கூற்று இடைவிசை அதிகம் இராது என்றாலும், குறைந்த வெப்பநிலைகளில் இவ்விசை நிச்சயமாக இருக்கும்.  
மெய் வளிமங்களை நன்கு புரிந்துகொள்ள, பின்வரும் கருத்துகளை அறிந்திருக்க வேண்டும்.
- அமுங்குமைத் தாக்கங்கள்;
- மாறும் தன்வெப்பக் கொண்மை;
- வான் டெர் வால்ஸ் விசை;
- சமநிலையல்லா வெப்ப இயக்கவியல் தன்மைகள்;  
பெரும்பாலான பயன்பாடுகளுக்கு, கருத்தியலில் இருந்து இவ்வேறுபாடு தேவையற்ற ஒன்று என்று பொருட்படுத்தாமல் இருந்துவிடலாம். கருத்தியல் வளிமம் என்பதே போதுமானது. ஆனால், வளிமங்களின் உறைநிலை அருகிலோ, உயர் அழுத்தங்களிலோ, மாறுநிலைப் புள்ளிகளுக்கு அருகிலோ, ஜூல்-தாம்சன் விளைவு போன்றவற்றை விவரிக்கவோ, மெய் வளிமத்தைப் பயன்படுத்த வேண்டியிருக்கும். கருத்தியல் நிலையிலிருந்து விலகீட்டை அமுங்குமைக் காரணி Z கொண்டு குறிக்கலாம்.
# மெய் வளிமம்

## சமன்பாடுகள்

அடர்நீலம் - மாறுநிலைக்குக் கீழான சமவெப்ப ரேகைகள்
பச்சை - metastable states.  
F புள்ளிக்கு இடதுபுறம் - இயல்பு நீர்மம்  
F புள்ளி – கொதிநிலை.  
FG கோடு – ஆவி-நீர்மச் சமன்நிலை  
FA பகுதி – அதிவெப்ப நீர்மம்  
F′A பகுதி – stretched liquid (p<0).  
AC பகுதி – analytic continuation of isotherm, physically impossible.  
CG பகுதி – மீக்குளிர்வித்த ஆவி  
G புள்ளி – பனி நிலை.  
G புள்ளிக்கு வலதுபுறம் – வளிமம்  
Red curve – மாறுநிலைச் சமவெப்ப ரேகை.  
Point K – மாறுநிலைப்புள்ளி.  
Light blue curves – supercritical isotherms]]
# மெய் வளிமம்

## வெப்ப இயக்கவியல் விரிவு வேலை

மெய் வளிமங்களின் விரிவு வேலை கருத்தியல் வளிமங்களினதை விட வேறுபட்டிருக்கும். அவ்வேறுபாட்டின் அளவு:
: <math> \int \(V - \frac{RT}{P}\) dP </math>.
# வெண்கல ஓநாய் விருது

**வெண்கல ஓநாய் விருது** (*Bronze Wolf Award*) என்பது உலக சாரணர் இயக்கத்திற்கு உயரிய பங்களிப்பு வழங்கும் ஒருவருக்கு உலக சாரணர் குழு வழங்கும் ஓர் உயரிய விருதாகும். இது உலகின் தன்னார்வமிக்க சாரண தலைவருக்கு வழங்கப்படும் மிக உயர்ந்த கௌரவமான விருதாகும். உலகெங்குமுள்ள கோடிக்கணக்கான சாரணர்களில் 400 க்கும் குறைவான நபர்களுக்கு மட்டுமே இவ்விருது வழங்கப்பட்டுள்ளது. உலக சாரணர் குழு 1935ஆம் ஆண்டு ஆகத்து 2 ஆம் நாள் இவ்விருதை வழங்கத் தொடங்கியது.
# வெண்கல ஓநாய் விருது

## தகுதிகள்

அசாதாரண சேவை செய்த, குறிப்பிடத்தக்கப் பணியை சாரண இயக்கத்திற்கு ஆற்றிய சாரண தலைவருக்கு இவ்விருது வழங்கப்படுகிறது. தன்னார்வ சேவை, அர்ப்பணிப்பு, வெற்றிகரமான வழிகாட்டுதல் ஆகியவற்றை சாரண இயக்கத்திற்கு வழங்கிய நபரே தகுதி உடையவர் ஆவார்.  
1935-1955 காலப்பகுதியில் 12 பேருக்கு இவ்விருது வழங்கப்பட்டது. 1955-2015 ஆண்டுகளுக்கிடையில் 346 நபர்களுக்கும் 2016ல் 7 நபர்களுக்கும் இவ்விருது வழங்கப்பட்டது. இந்தோனேசியா துணை அதிபர் கெமங்கேகுவானோ, சுவீடனின் கார்ல் கெசுடாப், தாய்லாந்து மன்னர் பூமிபால் அதுல்யாதெச், பிலிப்பீன்சு அதிபர் பிடெல் ராமோசு ஆகியோர் வெண்கல ஓநாய் விருது பெற்ற முக்கிய நபர்கள் ஆவர்.
# வெண்கல ஓநாய் விருது

## விளக்கம்

வெண்கல ஓநாய் விருது அடர் பச்சை நிற நாடாவை விளிம்பாகக் கொண்டு இரண்டு குறுகிய மஞ்சள் நிற கோடுகள் கீழிறங்குமாறு சாரணச் சின்னத்துடன் அமைந்துள்ளது.
# ஈரோடு போக்குவரத்து

ஈரோடு மாவட்டத்தின் தலைநகராக உள்ள ஈரோடு மாநகரில் ஒரு விரிவான சாலை மற்றும் தொடருந்துப் போக்குவரத்து சேவை உள்ளது.  
போக்குவரத்தை கண்காணித்து சீர் செய்யவும் ஒழுங்குபடுத்தவும், ஈரோட்டைத் தலைமையிடமாகக் கொண்டு போக்குவரத்துக் கோட்டம் ஒன்று செயல்படுகிறது. இதன் கட்டுப்பாட்டில் ஈரோடு மாவட்டம் மற்றும் நாமக்கல் மாவட்ட எல்லைகள் வருகின்றன. இதன்கீழ், ஈரோடு மாநகரத்தில், ஈரோடு கிழக்கு மற்றும் ஈரோடு மேற்கு என இரண்டு வட்டாரப் போக்குவரத்து அலுவலகங்கள் செயல்படுகின்றன. ஈரோடு கிழக்கு வட்டாரப் போக்குவரத்து அலுவலகம் கரூர் பிரதான சாலை சோலார் லக்காபுரத்தை அடுத்த கொள்ளுக்காட்டுமேட்டிலும் ஈரோடு மேற்கு வட்டாரப் போக்குவரத்து அலுவலகம் சத்தி பிரதான சாலையில் பெரியசேமூர் அருகிலும் அமைந்துள்ளது. மேலும் புற நகர்ப்பகுதிகளான பெருந்துறையில் ஒரு வட்டாரப் போக்குவரத்து அலுவலகமும், பவானியில் ஒரு பகுதி நேரப் போக்குவரத்து அலுவலகமும் செயல்படுகிறது.
# ஈரோடு போக்குவரத்து

## சாலைகள்

ஈரோடு மாநகரம், சாலைகள் மூலம் நன்கு இணைக்கப்பட்டுள்ளது. தேசிய நெடுஞ்சாலை 544ல் அமைந்துள்ளது. இது கோயம்புத்தூர் நகரில் இருந்து 100 கி.மீ. கிழக்கிலும் மற்றும் சேலம் நகரில் இருந்து 60 கி.மீ. மேற்கிலும் அமைந்துள்ளது. இது சேலம் மற்றும் கொச்சியை இணைக்கிறது.  
இங்குள்ள முக்கியசாலைகள் பின்வருமாறு:  
- ஈரோட்டில் பெண்கள் கல்விக்கு வித்திட்ட, கலைமகள் கல்வி நிலையம் நிறுவனர் எஸ். மீனாட்சிசுந்தர முதலியார் நினைவாக உள்ள சாலை.  
- தேசிய நெடுஞ்சாலை 544 : சேலம் - ஈரோடு - கோயம்புத்தூர் - கொச்சி
- தேசிய நெடுஞ்சாலை 544H : தொப்பூர் - மேட்டூர் - பவானி - ஈரோடு
- தேசிய நெடுஞ்சாலை 381எ : வெள்ளக்கோவில் - முத்தூர்-மொடக்குறிச்சி - ஈரோடு - சங்ககிரி  
- மாநில நெடுஞ்சாலை 15 : ஈரோடு-கோபி-சத்தி-மேட்டுப்பாளையம்-கோத்தகிரி-ஊட்டி.
- மாநில நெடுஞ்சாலை 83A : ஈரோடு- காங்கேயம் - தாராபுரம் - பழனி.
- மாநில நெடுஞ்சாலை 79: ஈரோடு - திருச்செங்கோடு - இராசிபுரம் - ஆத்தூர்.
- மாநில நெடுஞ்சாலை 84: ஈரோடு -கொடுமுடி - கரூர்.
- மாநில நெடுஞ்சாலை 96: ஈரோடு - பெருந்துறை - சென்னிமலை- காங்கேயம்.
- மாநில நெடுஞ்சாலை 173: ஈரோடு - நசியனூர் - திங்களூர்  
- உள் வட்டச்சாலை (MDR-62) : திண்டல்-வில்லரசம்பட்டி-பெரியசேமூர்-பி.பெ.அக்ரஹாரம் இணைப்பு சாலை பல்வழித்தடத்திலான உள்வட்டச்சாலையாகத் தரம் உயர்த்தப்படுகிறது  
- வெளி வட்டச்சாலை : கொக்கராயன்பேட்டை (SH-198) - லக்காபுரம் பரிசல்துறை (SH-84) - 46 புதூர் பேருந்து நிலையம் - முத்துக்கவுண்டன்பாளையம் (NH-381A) - ஆணைக்கல்பாளையம் (SH-83A) - ரங்கம்பாளையம் (MDR-108) - நஞ்சனாபுரம் (SH-96) - நசியனூர் (SH-173) - சித்தோடு (SH-15) - லட்சுமி நகர் (NH-544H)  
மேலும் நகரின் போக்குவரத்து நெரிசலை சீர் செய்யும் விதமாக காவிரி நதிக்கரை சாலை, திண்டல் உயர்மட்ட சாலை மற்றும் சத்தி ரோடு உயர்மட்டச் சாலை போன்ற சாலைத் திட்டங்கள் செயல்படுத்தப்படவுள்ளன.
# ஈரோடு போக்குவரத்து

## பேருந்து நிலையம்

ஈரோடு மாநகரில் மத்திய பேருந்து நிலையம், சோலார் பேருந்து நிலையம் என இரண்டு முக்கிய பேருந்து நிலையங்கள் உள்ளன.  
கரூர், திருச்சி, திண்டுக்கல், மதுரை, வெள்ளகோவில், மூலனூர், தஞ்சாவூர், திருநெல்வேலி, ராமேஸ்வரம், கன்னியாகுமரி போன்ற தென் மாவட்ட மற்றும் டெல்டா மாவட்டங்களுக்கான பேருந்துகள் சோலாரிலும் மற்ற பகுதிகளுக்கான பேருந்துகள் மத்திய பேருந்து நிலையத்தில் இருந்தும் இயக்கப்படுகிறது.  
ஈரோடு மத்திய பேருந்து நிலையம் அனைத்துப் பேருந்துகளும் வந்து சேரும் இடமாகஉள்ளது. இங்கிருந்து மற்றமாநிலங்களுக்கும், தமிழ்நாட்டிலுள்ள உள்ள மற்ற இடங்களுக்கும் பேருந்துகள் செல்கின்றன. 24 மணி நேரமும்சுற்றுப்புறத்தில் உள்ள தனியார் மற்றும் அரசு பேருந்துப் போக்குவரத்து சேவைகள் உள்ளது.  
தமிழ்நாடு அரசுப் போக்குவரத்துக் கழகம், கோவை(கோயம்புத்தூர்), ஈரோடு மாவட்டத்தின் சாலை போக்குவரத்துக்கு தேவையான உள்ளூர் மற்றும் வெளியூர் பேருந்துசேவைகளை இயக்குகின்றன.மாநில விரைவுப்பேருந்து போக்குவரத்து கழகம், பல்வேறு இடங்களுக்கு விரைவுப்பேருந்துகளை இயக்குகிறது. தமிழ்நாடு அரசுப் போக்குவரத்துக் கழகம் (TNSTC) கோயம்புத்தூர் கோட்டத்தின் கீழ் ஈரோட்டில் தனி மண்டலம் உள்ளது.இதுமுதலில் ஜீவா போக்குவரத்து கழகம் என அழைக்கப்பட்டது. 1983 ஆம் ஆண்டு ஏப்ரல் 1 முதல் செயல்படுகிறது. ஈரோடு காசிபாளையம்-1,2, பள்ளிபாளையம், பவானி, பெருந்துறை, கவுந்தப்பாடி, கொடுமுடி ஆகிய பணிமனைகளின் மூலம் ஈரோடு மாநகருக்கான நகரப் பேருந்துகள் பராமரிக்கப்பட்டு இயக்கப்படுகின்றன. 2005 ஆம் ஆண்டு மார்ச் 31 ஆம் தேதி வரையிலான பேருந்துகளின் எண்ணிக்கை 1,218 ஆகும். மத்தியப் பேருந்து நிலையத்தின் போக்குவரத்தைக் குறைப்பதற்காக சோலார்புதுார் மற்றும் சித்தோட்டில் புறநகர் பேருந்து நிலையம் கட்டப்பட உள்ளது.  
இது தவிர மாநகரில் சூரம்பட்டி மற்றும் வெளி வட்டச் சாலையிலுள்ள 46-புதூர் ஆகிய இடங்களில் சிறிய நகரப் பேருந்து நிலையங்கள் உள்ளன.  
ஈரோடு மாநகர பேருந்து வழித்தடங்களை இங்கே காணலாம்.
# ஈரோடு போக்குவரத்து

## தொடருந்து

ஈரோடு சந்திப்பிலிருந்து பின்வரும் இணைப்புகள் உள்ளன:
| 1 | சேலம் | சங்கரி துர்க் | அகலப் பாதை, மின்மயம் – இரட்டைத் தடம் |  |
| --- | --- | --- | --- | --- |
| 2 | கோவை | திருப்பூர் | அகலப் பாதை, மின்மயம் – இரட்டைத் தடம் |  |
| 3 | திருச்சி | கரூர் (கரூர் மாவட்டம்) | அகலப் பாதை,
மின்மயம் - ஒற்றைத் தடம் | } |
மைசூர் (கோபிசெட்டிபாளையம், சாம்ராஜ் நகர் வழியாக) மற்றும் பழனி ஆகிய இருவழிதடங்கள் முன்மொழியப்பட்டுள்ளன.
# ஈரோடு போக்குவரத்து

## விமானப் போக்குவரத்து

கோயம்புத்தூர் சர்வதேச விமான நிலையம் 90 கி.மீ. தூரத்தில் உள்ளது. அகமதாபாத், பெங்களூரு, புவனேஷ்வர், சென்னை, டெல்லி, ஐதராபாத், கொல்கத்தா, கோழிக்கோடு, மும்பை, புனே மற்றும் ஷார்ஜா, சிங்கப்பூர் போன்ற சர்வதேச இடங்களுக்கு, தொடர்ச்சியாக விமான சேவைகள் உள்ளன.
# ஈரோடு போக்குவரத்து

## மேலும் பார்க்க

- உள் வட்டச் சாலை, ஈரோடு
- திண்டல் உயர்மட்ட சாலை
- காவிரி நதிக்கரை சாலை, ஈரோடு
- சோலார் பேருந்து நிலையம், ஈரோடு
# டவ் செயல்முறை

**டவ் செயல்முறை** (*Dow process*) உப்புநீரிலிருந்து புரோமினைப் பிரித்தெடுக்கும் மின்னாற்பகுப்பு முறையாகும். இது புரோமினை வணிக ரீதியாகத் தயாரிப்பதற்குஎர்பர்ட்டு என்றி டவ் என்பவரின் இரண்டாவது புரட்சிகரச் செயல்முறையாகும்.  
1891 ஆம் ஆண்டில் இந்தச் செயல்முறைக்கான காப்புரிமை பெறப்பட்டது. அசல் கண்டுபிடிப்பில், புரோமைடு கலந்துள்ள உப்புநீரோடு வெளுக்கும் தூள் மற்றும் கந்தக அமிலம் கலந்து வினைபுரிந்து புரோமைடு புரோமினாக ஆக்சிசனேற்றம் செய்யப்படுகிறது. அவ்வாறு கிடைக்கும் புரோமின் அப்போதும் நீர்க்கரைசலாக இருக்கிறது.அதை ஒரு சாக்குப்பையின் மீது சொட்டு சொட்டாக விழவைத்து அதன் மீது காற்றை வீசி புரோமின் ஆவியாக்கப்படுகிறது.புரோமின் நிறைந்த வளிமம் இரும்புத் துகள்களோடு கலக்கப்பட்டு, புரோமினானது பெரிக் புரோமைடு கரைசலாக மாற்றப்படுகிறது. இன்னும் அதிகமாக இரும்புத் துகளுடன் வினைபுரிந்து பெரிக் புரோமைடு பெரசு புரோமைடாக மாற்றப்படுகிறது. தேவைப்படும்போது பெரசு புரோமைடு வெப்பத்தின் மூலம் சிதைக்கப்பட்டு புரோமினாக மாற்றப்படுகிறது.  
புரோமின் வணிகத்திற்குள் டவ் நுழைவதற்கு முன் புரோமின் தயாரிப்புச் செயல்முறை மிகவும் சிக்கலானதாகவும் அதிகச் செலவு வைப்பதாகவும் இருந்தது. அதில், மரத்துகளை எரித்து உப்புநீர் சூடாக்கப்பட்டு, உப்புநீர் ஆவியான பின்படிகமாகும் சோடியம் குளோரைடு அகற்றப்பட்டது. அதன் பின்னர், ஆக்சிசனேற்றிசேர்க்கப்பட்டுக்கரைசலில்புரோமின்கிடைத்தது. பின்னர் புரோமின் காய்ச்சி வடிக்கப்பட்டது.  
டவ்வின் செயல்முறை, பீனாலின் தயாரிப்பில் குளோரோபென்சீன் நீர்பகுப்பாய் முறையாகவும் குறிப்பிடலாம். எலக்ரோபிலிக் அரோமைட்டிக்பதிலீட்டு வினை மூலம் பென்சீன்எளிதில் குளோரோபென்சீனாக மாற்றப்படும். இதுநீர்த்தசோடியம்ஐதராக்சைடோடு 350&nbsp;°C வெப்பநிலை மற்றும் 300 பார் வளிமண்டல அழுத்தத்தில் வினைபுரிந்துசோடியம்பினாக்சைடாக அமிலத்தோடு சேர்க்கப்படும் போது மாற்றப்படுகிறது. ஆலசன் குழுவின் (-NO<sub>2</sub> போன்ற) ஆர்த்தோ மற்றும் / அல்லது பாரா நிலையில் உள்ள இலத்திரன் ஏற்கும்குழுக்களுக்கு முன்னிலையில் இவ்வினையின் வேகம் பன்மடங்காகிறது.
# வகுப்பறை மதிப்பீட்டு நுட்பங்கள்

**வகுப்பறை மதிப்பீட்டு நுட்பங்கள்** *(Classroom Assessment Techniques)* என்பது ஒரு பாடம் அல்லது பயிற்சியின் போது மாணவர்கள் எவ்வளவு நன்றாகப் புரிந்துகொள்கிறார்கள் என்பதை அறிய கல்வியாளர்கள் பயன்படுத்தும் உத்திகளைக் குறிக்கிறது. நுட்பங்கள் என்பது மாணவர்களின் தேவைகளின் அடிப்படையில் ஒரு பாடத்தில் மாற்றங்களைச் செய்ய ஆசிரியர்களை அனுமதிக்கும் ஒரு வகை வளரறி மதிப்பீடாகும் . இவ்வகையான மதிப்பீடுகள் தரப்படுத்தப்படாதவை, ஒருமனதாக, வகுப்பு நேரத்தில் நடத்தப்படுகின்றன.
# வகுப்பறை மதிப்பீட்டு நுட்பங்கள்

## பின்னணி

வகுப்பறை மதிப்பீட்டு நுட்பங்களை இணைத்தல் என்பது பல ஆண்டுகளாக ஆசிரியர்கள் பயன்படுத்தி மற்றும் பயிற்சி செய்து வரும் ஒரு பழமையான கருத்தாகும். ஓர் ஆசிரியர் பயிற்சியில் கற்றுக்கொண்ட ஒரு நுட்பத்தையோ அல்லது சுயாதீன உத்திகளையோ பயன்படுத்தலாம். இவ்வாறான மதிப்பீட்டு முறைகளைப் பயன்படுத்தும் ஆசிரியர்கள் அந்த முறைகள் வெற்றிகரமானதாக உள்ளதா என்பதைத் தெரிந்துகொள்ள வேண்டும். மேலும், தங்களது மாணவர்களைப் புரிந்துகொள்வது என்பது ஆசிரியர்களின் உள்ளுணர்வு தொடர்பானது என்று பலர் கருதுகின்றனர். 1988இல் கே. பாட்ரிசியா கிராஸ் மற்றும் தாமஸ் ஏ. ஏஞ்சலோ ஆகியோர் வெளியிட்ட "வகுப்பறை மதிப்பீட்டு நுட்பங்கள்: ஆசிரியர்களுக்கான கையேடு" என்பதே இத்தகைய நுட்பங்களை ஆவணப்படுத்துவதற்கான முதல் முயற்சியாகும்.
# நியூயார்க் கீழ்மாநிலம்

**நியூயார்க் கீழ் மாநிலம்** (*Downstate New York*) என்பது அமெரிக்காவின் நியூயார்க் மாநிலத்தின் ஒரு பகுதியைக் குறிக்கும். இம்மாநிலத்தின் மற்றைய பகுதி நியூயார்க் மேல் மாநிலம் எனப்படுகிறது. இருப்பினும் மேல்மாநிலத்தின் பணமதிப்பை விட குறைவான பணமதிப்பையே கீழ்மாநிலம் கொண்டுள்ளது. மேல் மாநிலம் போலவே கீழ்மாநிலமும் பல துணைப் பகுதிகளாக பிரிக்கப்பட்டுள்ளது: நியூயார்க் நகரம், லாங் தீவு.  
கீழ்மாநிலம் மிகப் பெரிய மக்கள்தொகையைக் உள்ளது. மேல்மாநிலம் நியூயார்க் மாநிலத்தின் பரப்பளவில் பெரும்பகுதியைக் கொண்டிருந்தாலும் குறைந்த அளவு மக்கள் தொகையை கொண்டுள்ளது. இந்த இரு பகுதிகளிலும் பண்பாடு, பொருளாதாரம், சமூக அமைப்புகள் ஆகியவற்றின் அடிப்படையில் பண்பாட்டியலாகவும், சமூகவியலாகவும் வேறுபடுகின்றன. கீழ்மாநிலம் பண்பாட்டியலாகவும், நிதியியலாகவும்] வளர்ந்துள்ளதாகக் கூறப்படுகிறது.
# நியூயார்க் கீழ்மாநிலம்

## வரையறைகள்

நியூயார்க் மாநில போக்குவரத்து வாரியம் டச்செசு, ஆரஞ்சு கவுண்டிகள், கிழக்கு, தெற்குப் பகுதிகள் உள்ளிட்ட பகுதியை "கீழ்மாநிலம்" என்றுவரையறுக்கிறது.  
பெரும்பாலான பிற பகுதிகளைப் போலவே, வடபகுதி, தென்பகுதி நியூயார்க் இடையே வறையறைக்கப்பட்ட அல்லது நிரந்தர எல்லை இல்லை.நியூயார்க்கின் வடபகுதி, தென்பகுதி இடையில் எல்லைகளை விலக்கிகொள்ள மாநிலங்களுக்கு இடையிலான 84 பகுதியை அடிக்கடி பயன்படுத்துகின்றனர், இருப்பினும், மக்களைப் பொறுத்தவரையில், பொதுவாக கீழேயுள்ள எல்லைகள் வறையறுக்கப்பட்ட எல்லையைகாட்டிலும் வடக்கே இருக்க வேண்டும் எனவும், அதற்கு நேர்மாறாகவும்கருதுகின்றனர்.நகர்ப்புற விரிவாக்கம் கிராமப்புறச் சமூகங்களை புறநகர்ப்பகுதிகளாக மாற்றுகிறது, .இதனால் பலர் தென்பகுதி பிராந்தியத்தின் பகுதியாக, ஆரஞ்ச் கவுன்டடி, டட்சஸ் கவுன்டின் பகுதி இருப்பதாக அருகிலுள்ள புட்னொன் கவுண்டியை கருதுகின்றனர்.மேலும், 2010 ஆம் ஆண்டில், மெட்ரோ-வட ரயில் தண்டவாளம், லான்டீலா ரயில் ரோட்டை மூன்று தசாப்தங்களில் முதன்முறையாக அமெரிக்காவின் பரபரப்பான பயணிகள் வரிசையாக ரன்டிபீடியாவில் கடந்து சென்றது. இது தென் பகுதியில் ஏற்பட்ட பண்பாட்டு மாற்றத்தை குறிக்கிறது.
# நியூயார்க் கீழ்மாநிலம்

## அதிகாரப்பூர்வ பயன்பாடு

தென்கிழக்கு மாகாண பல்கலைக்கழகம் ("SUNY"), தென்கிழக்கு மருத்துவப் பள்ளியின் பெயரில், கிழக்கு பிளாட்ப்ஷ், புரூக்ளின் நகரில் அமைந்துள்ள தென்பகுதி மருத்துவ மையம் என்ற பெயரில் ஒரு அதிகாரப்பூர்வமாக அழைக்கப்படுதிறது.நியூ யார்க் மாநில போக்குவரத்து கழகம் இந்த வழக்கைப் பயன்படுத்துகிறது.
# நல்ல உற்பத்தி நடைமுறைகள்

**நல்ல உற்பத்தி நடைமுறைகள்** (*Good Manufacturing Practice; GMP*) என்பது உணவு, மருந்து தயாரிப்புகளின் உற்பத்தி மற்றும் விற்பனைக்கான அங்கீகாரம் மற்றும் உரிமத்தை கட்டுப்படுத்தும் ஆணையங்களால் பரிந்துரைக்கப்படும் வழிகாட்டுதல்களை பின்பற்ற ஏற்படுத்தப்பட்டநடைமுறைகள் ஆகும்.இந்தவழிகாட்டுதல் என்பது நுகர்வோர்மற்றும்பொதுமக்களுக்குஎவ்விதமான தீங்கும்ஏற்படாதுஎனஉணவுமற்றும்உற்பத்தியாளர்களினால்வழங்ப்படும்குறைந்தபட்சஉறுதிமொழிஆகும்.  
நல்ல உற்பத்தி நடைமுறைகள்,மேலும் நல்ல விவசாய நடைமுறைகள், நல்ல ஆய்வக நடைமுறைகள் மற்றும் நல்ல மருத்துவ நடைமுறைகள்ஆகியனஅமெரிக்கா, கனடா, ஐரோப்பா, சீனா மற்றும் பிற நாடுகளிலுள்ளகட்டுப்பாட்டுமுகவர்களினால் மேற்பார்வையிடப்படுகிறது.  
இந்த நடைமுறைகளில் தொழில்நுட்ப விவரங்கள் எதுவும் குறிப்பிடபட்டிருக்காது. பெரும்பாலும் இது உற்பத்தி நடைமுறைகள் சீராகவும் காலக்கிரமமாகவும் நடைபெற்றிருப்பதை உறுதி செய்யும் வண்ணமிருக்கும்.
# நல்ல உற்பத்தி நடைமுறைகள்

## உயர் மட்ட விவரம்

- உற்பத்தி பகுதியானது சுத்தமாகவும், சுகாதாரமாகவும் பராமரிக்கப்படவேண்டும்.
- கட்டுப்படுத்தப்பட்ட சுற்றுச்சூழல் என்பது மனித நுகர்வுக்கு பாதுகாப்பற்ற கலப்படங்களை தடுக்கும் பொருட்டு உணவு அல்லது மருந்து தயாரிப்பு பகுதி இருக்கவேண்டும்.
- உற்பத்தி செயலாக்கங்கள் தெளிவாக வரையறுக்கப்பட்டும், கட்டுப்பாட்டிலும் இருத்தல் வேண்டும். அனைத்து சிக்கலான செயலாக்கங்கள் வரைமுறைகளுக்கு உட்பட்டு நீடித்து இருப்பதை உறுதி செய்யப்படவேண்டும்.
- உற்பத்தி செயலாக்கங்கள் கட்டுப்படுத்தபட்ட நிலையிலிருக்கவேண்டும், எவ்வித செயலாக்க மாற்றங்களும் மதிப்பிடப்படவேண்டும். குறிப்பாக மருந்துகளின் தரங்களை பாதிக்கும் மாற்றங்கள் சரிபார்க்கப்பட்டிருக்க வேண்டும்.
- வழிமுறைகள் மற்றும் நடைமுறைகள் தெளிவான மற்றும் தெளிவான மொழியில்எழுதப்படவேண்டும் . (நல்ல ஆவணங்கள் நடைமுறைகள்)
- ஆபரேட்டர்கள் ஆவணங்களை கையாளும் வண்ணம் பயிற்சிபெற்றிருக்கவேண்டும்.
- பதிவேடுகள் மனித முயற்சியினாலோ அல்லது தானியங்களினாலோ உருவாக்கப்பட்டு பயன்பாட்டிலிருக்கவேண்டும், அதில் எதிர்பார்க்கப்பட்ட உற்பத்தி பொருளின் தரம் மற்றும் எண்ணிக்கை குறிக்கப்பட்டிருக்கவேண்டும், ஏதேனும் குறைபாடுகள் தோன்றியிருப்பின் அது பற்றிய ஆராய்ச்சிகள் நடைபெற்றிருக்கவேண்டும்.
- உற்பத்தி பதிவேடுகள் (விநியோகம் உட்பட) நடைமுறைப்படுத்தப்பட்டு, முழுமையான வரலாறாக ஆண்டுவாக்கில் புரிந்துகொள்ளக்கூடிய மற்றும் அணுகக்கூடிய வடிவத்தில் ஒரு தொகுதியாக இருக்க வேண்டும்.
- உணவு அல்லது மருந்துகள் விநியோகத் தரம் சமரசமின்றி இருக்கவேண்டும்.
- விற்பனை மற்றும் விநியோகத்திலிருக்கும் பொருட்களினையும் சரிபார்க்கும் வண்ணம் அமைப்பு முறைகளிருக்க வேண்டும்.
- சந்தைப்படுத்தப்பட்ட உற்பத்திகள் பற்றிய புகார்கள் பரிசோதிக்கப்படவேண்டும், தரக் குறைபாடுகள் ஏற்படுவதற்கான காரணங்கள் ஆராயப்பட்டு, சரியான நடவடிக்கைகள் எடுக்கப்படவேண்டும் மற்றும் மீண்டும் நடவாமல் தடுக்கவேண்டும்.
# நல்ல உற்பத்தி நடைமுறைகள்

## மற்ற நல்ல நடைமுறைகள்

GMP-உடன் இணைந்து உள்ள மற்ற நல்ல பயிற்சி நடைமுறைகள்:
- நல்ல விவசாய நடைமுறை(GAP), விவசாயம் மற்றும் பண்ணைகளுக்கான பரிந்துரைகள்
- நல்ல ஆய்வக நடைமுறை (GLP), மருத்துவ ஆய்வுகள்அல்லாதஆய்வகங்கள் (நச்சியல் மற்றும் விலங்குகளுக்கானமருந்தியல்ஆய்வுகளுக்கானது
- நல்ல மருத்துவ நடைமுறை (GCP), மனிதர்களுக்கான புதிய மருந்துகள் குறித்துமருத்துவமனைகள் மற்றும் மருத்துவர்கள் நடத்திவரும் மருத்துவ ஆய்வுகள்மேற்கொள்ள வேண்டிய பரிந்துரைகள்
- நல்ல ஒழுங்குமுறை நடைமுறை (GRP), ஒழுங்குமுறை பொறுப்புகள், நடைமுறைகள் மற்றும் ஆவணங்கள்மேலாண்மை குறித்த பரிந்துரைகள்
- நல்ல விநியோக நடைமுறை (GDP), மனித பயன்பாட்டு மருத்துவபொருட்கள்களை சரியான முறையில் விநியோகம் செய்யும் வழிமுறைகளை பரிந்துரைக்கிறது.
- நல்ல போக்குவரத்துநடைமுறை(GTP), மனித பயன்பாட்டு மருத்துவ பொருட்கள்களை சரியான முறையில்உள்நாட்டு மற்றும் சர்வதேச போக்குவரத்து முறைகளை பயன்படுத்தி எடுத்துச்செல்லும் பரிந்துரைகள்
- நல்ல pharmacovigilance நடைமுறை (GVP), உற்பத்திசெய்யப்படும் மருந்துகளின் பாதுகாப்பு பற்றி சொல்கிறது.
# நல்ல உற்பத்தி நடைமுறைகள்

## மேலும்பார்க்க

- சிறந்த நடைமுறைகள்
- சரியான மற்றும் தடுப்பு நடவடிக்கை (CAPA)
- EudraLex
- உணவு பாதுகாப்பு
- நல்ல தானியங்கி உற்பத்தி பயிற்சி (GAMP)
# மருதானியா இசுபைரேட்டா

**மருதானியா இசுபைரேட்டா** (*Murdannia spirata*) என்பது பொதுவாக **ஆசியப் பனித்துளி மலர்** (*Asiatic dewflower*) என்று அழைக்கப்படுகிறது. இத்தாவரம் வெப்பமண்டலப் பகுதியில் வளர்கின்றது. இதன் தாயகம் சீனா, இந்தியா, தென்கிழக்காசியா, மற்றும் பசிபிக் கடல் பகுதி தீவுகள் ஆகும்.இத்தாவரம்தற்பொழுதுஐக்கிய அமெரிக்காவின் புளோரிடா<nowiki/>மாநிலத்தில் இயற்கையாக வளர்கிறது. இத்தாவரம் 1965ஆம் ஆண்டு இங்கிருந்து சேகரிக்கப்பட்டது. ஆசியாவில் ஈரமான பரந்த நிலப்பகுதி மற்றும் சிற்றோடைகளில் இத்தாவரம்காணப்படுகிறது.இத்தாவரம்புளோரிடாமாநிலத்தில் பனைசதுப்புநிலம் மற்றும் ஈரமானசதுப்புநிலபுல் வெளிப்பகுதியில்சேகரிக்கப்பட்டுள்ளது.  
*மருதானியா இசுபைரேட்டா* பல்லாண்டு வாழும் சிறு செடி வகையாகும். இதன் இலைகள் ஈட்டி வடிவ முனையுடன் கூடிய நீள்வட்ட வடிவம் கொண்டவை. இத்தாவரம் பற்றி வளரும் கொடியாகும். இதன் பூக்கள் வெளிர் நீல நிறமுடையது.
# பாலியால்தியா காப்பியாய்டஸ்

**பாலியால்தியா காப்பியாய்டஸ்** (தாவர வகைப்பாட்டியல்: *Polyalthia coffeoides*) என்ற தாவர சிற்றினம் அனோனேசியே குடும்பத்தை சார்ந்தது ஆகும். இவ்வகை தாவரங்கள் ஆசிய கண்டத்தில் உள்ள தென்னிந்தியாவிலும் இலங்கையிலும் பரவலாக காணப்படுகிறது.  
*பாலியால்தியா* என்ற பெயர் சில இனங்களின் மருத்துவ குணங்களைக் குறிக்கும் 'பல சிகிச்சைகள்' என்று பொருள்படும் கிரேக்க சொற்களின் கலவையிலிருந்து பெறப்பட்டுள்ளது.  
சிங்கள மொழியில் இத்தாவரத்தின் பெயர் ஒமாரா(ඕමාර) என்று அழைக்கப்படுகிறது.
# பாலியால்தியா காப்பியாய்டஸ்

## பயன்கள்

இத்தாவரத்தின் கனியானது நீண்ட வாலுடைய குரங்கு, பழம் உண்ணும் வெளவால்களுக்கு உணவாகப் பயன்படுகிறது. ஆண்டின் மே- ஜூன் மாதங்களில் இத்தாவரம் பூக்கும்.
# சாமுண்டீஸ்வரி கோயில்

**சாமுண்டி கோயில்** (Chamundeshwari Temple) (ಶ್ರೀ ಚಾಮುಂಡೇಶ್ವರಿ ದೇವಸ್ಥಾನ) என்பது இந்தியாவின் கர்நாடகா மாநிலத்தில் மைசூர் நகரத்திலிருந்து 13 கிலோ மீட்டர் தொலைவில், சாமுண்டி மலையில் அமைந்துள்ள சாமுண்டி அம்மனுக்கு அர்ப்பணிக்கப்பட்ட ஓர் இந்துக் கோயிலாகும். சாமுண்டீஸ்வரி அம்மன், மைசூர் இராச்சியத்தின் காவல் தெய்வம் ஆகும்.
# சாமுண்டீஸ்வரி கோயில்

## மகாசக்தி பீடங்கள்

சக்தி பீடங்களில் ஒன்றாகக் கருதப்படும் சாமுண்டிக் கோயில், 18 மகாசக்தி பீடங்களில் ஒன்றாகும்.
# சாமுண்டீஸ்வரி கோயில்

## வரலாறு

சாமுண்டிக் கோயில் பொ.ஊ. 12ஆம் நூற்றாண்டில் ஹோய்சாள மன்னர்களால் கட்டப்பட்டிருந்தாலும், கோயில் கோபுரம் விஜயநகர மன்னர்களால் பொ.ஊ. 17ஆம் நூற்றாண்டில் எழுப்பப்பட்டது. சாமுண்டி மலையில் 3000 அடி உயரத்தில் அமைந்த இக்கோயிலுக்குச் செல்ல, பொ.ஊ. 1659-இல் ஆயிரம் படிக்கட்டுகள் நிறுவப்பட்டது. சாமுண்டி மலையில் 800வது படிக்கட்டில் அமைந்துள்ள சிறு சிவன் கோயிலுக்கு எதிரில் 15 அடி உயரமும், 24 அடி நீளமும் கொண்ட கருங்கல் நந்தி சிலை உள்ளது. இச்சிற்பம் பொ.ஊ. 2-ம் நூற்றாண்டைச் சேர்ந்ததாகும்.
# சாமுண்டீஸ்வரி கோயில்

## இதனையும் காண்க

- சாமுண்டி, சப்தகன்னியர்
# சோடியம் சல்பேட்டு

**சோடியம் சல்பேட்டு** (*Sodium sulfate*) என்பது Na<sub>2</sub>SO<sub>4</sub> என்ற மூலக்கூறு வாய்ப்பாட்டை உடைய கனிமச் சேர்மம் ஆகும். இது **சோடாவின் சல்பேட்டு** (*sulfate of soda*) எனவும் அழைக்கப்படுகிறது. மேலும் பல்வேறு ஐதரேட்டுகளையும் கொண்டுள்ளது.அனைத்து வடிவங்களும் நீரில் எளிதில் கரையக்கூடிய வெண்மை நிறத் திண்மங்கள் ஆகும். டெக்காஐதரேட்டானது, அதிகமாக உற்பத்தி செய்யக்கூடிய, அதாவது ஆண்டொன்றுக்கு 6 மில்லியன் டன்கள் உற்பத்தியாகக் கூடிய வேதிச்சேர்மமாக உள்ளது. இந்தச் சேர்மமானது அதிக அளவில் துாய்மையாக்கிகள் தயாரிப்பிலும், காகிதத்தைதூய்மை செய்யும் கிராப்ட்டுமுறையிலும்பயன்படுகிறது.
# சோடியம் சல்பேட்டு

## வடிவங்கள்

- டெக்காஐதரேட்டு, மிராபிலைட்டு என்ற கனிமமாக வேதித் தொழிற்துறையில் பயன்படுகிறது. இது கிளாபரின் உப்பு எனவும் அழைக்கப்படுகிறது.
- தெனார்டைட்டு எனப்படுகின்ற அரிய வகை கனிமமாக, நீரற்ற வடிவமாக, காணப்படுகிறது. கரிமச்சேர்மங்களின் தொகுப்புமுறைகளில் உலர்த்தும் காரணியாகப் பயன்படுகிறது..
- எப்டாஐதரேட்டு எனப்படும் மிக அரிய வடிவம்.
# சோடியம் சல்பேட்டு

## வரலாறு

சோடியம் சல்பேட்டின் டெகாஐதரேட்டானது, டச்சு/செருமனி நாட்டைச் சேர்ந்த வேதியியலாளரும், மருந்தியலாளருமான யோகான் ரூடால்ப் கிளாபர் (1604–1670) என்பவரால் ஆசுதிரிய நாட்டின் நீரூற்றுகளில் காணப்படும் நீரில் இருந்து கண்டுபிடிக்கப்பட்டது. இதன் காரணமாக இந்த உப்பானது *கிளாபரின் உப்பு* என அழைக்கப்படுகிறது. யோகான் கிளாபர் இந்த உப்பிற்கு இதன் மருத்துவப் பண்புகள் காரணமாக *சால் மிராபிலிசு* (அதிசய உப்பு) எனப் பெயரிட்டார். 1900 ஆண்டுகளில், வேறு திறன் படைத்த மலமிளக்கிகள் உபயோகத்திற்கு வருவதற்கு முன்னதாக, சோடியம் சல்பேட்டானது பொதுவான மலமிளக்கியாகப் பயன்படுத்தப்பட்டு வந்தது.  
18 ஆம் நுாற்றாண்டில், வேதித் தொழிற்துறையில் சோடியம் கார்பனேட்டு தயாரிப்பில் கிளாபரின் உப்பு அதிக அளவில் பயன்படுத்தப்பட்டது. பொட்டாசியம் கார்பனேட்டுடன் இந்த உப்பினை வினைப்படுத்தி சோடியம் கார்பனேட்டுத் தயாரிக்கப்பட்டது. சோடா சாம்பலின் (சோடியம் கார்பனேட்டு) தேவை அதிகரிக்க, அதிகரிக்க சோடியம் சல்பேட்டின் உற்பத்தி அளவும் அதிகரித்தது. பத்தொன்பதாம் நுாற்றாண்டில், லெப்லாங்கு முறை அதிக அளவில் சோடா சாம்பலைத் தயாரிக்கும் முறையாக மாறியது. இந்த முறையில் முக்கிய இடைவினைபொருளாக சோடியம் சல்பேட்டானது தொகுப்பு முறையில் தயாரிக்கப்பட்டது.
# சோடியம் சல்பேட்டு

## இயற்பியல் மற்றும் வேதிப்பண்புகள்

சாதாரண வெப்பநிலைகளில் சோடியம் சல்பேட்டானது ஆக்சிசனேற்றி அல்லது ஒடுக்க வினைபொருட்களுடன் வினைபுரியும் தன்மையற்று நிலையான சேர்மமாக உள்ளது. உயர் வெப்பநிலைகளில் உயர்வெப்பக்கார்பன் வினைகளின் மூலமாக சோடியம் சல்பைடாக மாற்றமடைகிறது.  
: Na<sub>2</sub>SO<sub>4</sub> + 2 C → Na<sub>2</sub>S + 2 CO<sub>2</sub>
# சோடியம் சல்பேட்டு

## இயற்பியல் மற்றும் வேதிப்பண்புகள்

### அமில-கார வினைகள்

சோடியம் சல்பேட்டானது நடுநிலைத்தன்மையுடைய உப்பாகும். இதன் நீரிய கரைசலின் pH மதிப்பு 7 ஆக உள்ளது. இத்தகைய கரைசல்களின் நடுநிலைத்தன்மையிலிருந்து சல்பேட்டானது வலிமை மிக்க கந்தக அமிலத்திலிருந்து பெறப்பட்டிருக்கலாம் என்பதை உறுதி செய்கிறது. மேலும், Na<sup>+</sup> அயனியானது, உலோக அயனிகள் நீர்க்கரைசல்களில் இருக்கும் நிலையில், ஒரே ஒரு நேர்மின் சுமையுடன் ஈனி நீர் மூலக்கூறுகளை மிகவும் பலவீனமாக முனைவுறுத்துகிறது. சோடியம் சல்பேட்டானது கந்தக அமிலத்துடன் வினைபுரிந்து சோடியம் பைசல்பேட்டு எனும் அமில உப்பைத் தருகிறது.  
: Na<sub>2</sub>SO<sub>4</sub> + H<sub>2</sub>SO<sub>4</sub> ⇌ 2 NaHSO<sub>4</sub>  
இந்த வினைக்கான சமநிலை மாறிலியானது செறிவு மற்றும் வெப்பநிலையைச் சார்ந்தே உள்ளது.
# சோடியம் சல்பேட்டு

## இயற்பியல் மற்றும் வேதிப்பண்புகள்

### கரைதிறன் மற்றும் அயனிப்பரிமாற்றம்

சோடியம் சல்பேட்டானது வழக்கத்திற்கு மாறான நீரில் கரைதிறன் பண்புகளைக் கொண்டுள்ளது. நீரில் இதனுடைய கரைதிறனானது 0&nbsp;°C முதல் 32.384&nbsp;°C வரையிலான வெப்பநிலையில் பத்து மடங்குக்கும் மேலாக அதிகரிக்கிறது. இது அதிகபட்சநிலையை 49.7&nbsp;g/100 mL இல் அதிகரிக்கிறது. இந்த வெப்பநிலையில் கரைதிறன் வளைவின் சாய்வு மாறுகிறது. மேலும், இந்த நிலையில் கரைதிறனானது, வெப்பநிலையைப் பொறுத்து மாறாத நிலையைப் பெறுகிறது. 32.384&nbsp;°C யில் வெப்பநிலையானது படிகத்தில் உள்ள நீரானது வெளியேறக்கூடிய, நீரேற்றப்பட்ட உப்பு உருகக்கூடிய வெப்பநிலையாகும். இந்த வெப்பநிலை வெப்பமானிகளில் அளவுகள் குறிப்பதற்கு மிகத் துல்லியமான ஒரு நிலையாகப் பயன்படுகிறது. சோடியம் சல்பேட்டானது, நிலைமின்னியல் கவர்ச்சியை அடிப்படையாகக் கொண்ட, சோடியம் Na<sup>+</sup> அயனியையும், சல்பேட் SO<sub>4</sub><sup>2−</sup> அயனியையும் கொண்ட அயனிப்பிணைப்பு சேர்மமாகும். சல்பேட் அயனிகளின் இருப்பினை பேரியம் Ba<sup>2+</sup> மற்றும் காரீய அயனிகளின் Pb<sup>2+</sup> உப்புக்களோடு வினைபுரியும் போது கரையாத சல்பேட்டுகள் உருவாவதிலிருந்து உறுதிப்படுத்தப்படலாம்.  
: Na<sub>2</sub>SO<sub>4</sub> + BaCl<sub>2</sub> → 2 NaCl + BaSO<sub>4</sub>  
சோடியம் சல்பேட்டானது இரட்டை உப்புக்களை உருவாக்குவதற்கான போக்கினை மிதமாகவே காட்டுகிறது. பல நிலையான படிகார இரட்டை உப்புக்களை உருவாக்கக்கூடிய பொட்டாசியம் சல்பேட்டு மற்றும் அம்மோனியம் சல்பேட்டு போல இல்லாமல் சோடியம் சல்பேட்டானது, NaAl(SO<sub>4</sub>)<sub>2</sub> ( 39&nbsp;°C வெப்பநிலைக்கு மேல் நிலையற்றது) மற்றும் NaCr(SO<sub>4</sub>)<sub>2</sub> ஆகிய படிகார உப்புக்களை மட்டுமே பொதுவான மும்மை இணைதிறன் கொண்ட உலோகங்களுடன் உருவாக்குகின்றது.  
இயற்கையில் கிளாசரைட்டு Na<sub>2</sub>SO<sub>4</sub>•3K<sub>2</sub>SO<sub>4</sub> போன்ற கனிமத்தையும் உள்ளடக்கி வேறு கார உலோகங்களின் சல்பேட்டுகளுடன் இணைந்த இரட்டை உப்புகள் அறியப்படுகின்றன. பொட்டாசியம் குளோரைடுடன் சோடியம் சல்பேட்டின் வினையின் காரணமாக கிளாசரைட்டு உருவாதலானது, பொட்டாசியம் சல்பேட்டு என்ற உரத்தயாரிப்புக்கான அடிப்படையாக உள்ளது.  
சோடியம் சல்பேட்டின் மேலும் சில இரட்டை உப்புக்கள் பின்வருமாறு 3Na<sub>2</sub>SO<sub>4</sub>•CaSO<sub>4</sub>, 3Na<sub>2</sub>SO<sub>4</sub>•MgSO<sub>4</sub> (வேன்தோபைட்டு) மற்றும் NaF•Na<sub>2</sub>SO<sub>4</sub>.
# சோடியம் சல்பேட்டு

## இயற்பியல் மற்றும் வேதிப்பண்புகள்

### அமைப்பு

படிகங்கள் எண்முக மூலக்கூறு அமைப்பைக் கொண்ட [Na(OH<sub>2</sub>)<sub>6</sub>]<sup>+</sup> அயனிகளைக் கொண்டுள்ளன. எண்முகியின் விளிம்புகளில் மொத்தமுள்ள பத்து நீர் மூலக்கூறுகளில் சோடியம் அணுவால் பிணைக்கப்பட்ட எட்டு மூலக்கூறுகளை பகிர்ந்து கொள்கின்றன. சல்பேட்டுடன் ஐதரசன் பிணைப்பால் இணைக்கப்பட்ட இரண்டு மூலக்கூறுகள் இடைவெளிகளுக்குள் காணப்படுகின்றன. இந்த [Na(OH<sub>2</sub>)<sub>6</sub>]<sup>+</sup> நேர்மின் அயனிகள் சல்பேட்டு எதிர்மின் அயனிகளுடன் ஐதரசன் பிணைப்பால் பிணைக்கப்பட்டுள்ளன. Na-O தொலைவானது 240 pm ஆக உள்ளது. படிக சோடியம் சல்பேட்டு டெகாஐதரேட்டானது நீரேற்றம் செய்யப்பட்ட உப்புக்களில் வழக்கமான பண்புகளிலிருந்து அளந்தறியக்கூடிய மீதியான வெந்திரப்பியைக் கொண்டுள்ள வகையில் வித்தியாசப்படுகிறது. (தனிச்சுழி வெப்பநிலையில் வெந்திரப்பி மதிப்பு 6.32&nbsp;J•K<sup>−1</sup>•mol<sup>−1</sup>. மற்ற ஐதரேட்டுகளுடன் ஒப்பிடும் போது, மிக மிக வேகமாக நீர் மூலக்கூறுகளை பங்கிட்டுக்கொள்ளும் திறனே இந்த வேறுபாட்டிற்கான காரணமாக இருக்கலாம்.
# சோடியம் சல்பேட்டு

## தயாரிப்பு

உலக அளவிலான தனிப்பட்ட டெக்காஐதரேட்டு வகை சோடியம் சல்பேட்டின் உற்பத்தியானது ஆண்டொன்றுக்கு தோராயமாக 5.5 முதல் 6&nbsp;மில்லியன் &nbsp;டன்கள் (Mt/a) ஆகும். 1985 ஆம் ஆண்டில் இதனுடைய உற்பத்தி 4.5&nbsp; மில்லியன் டன்களாக (Mt/a) இருந்தது. இந்த உற்பத்தி இயற்கை மூலங்களிலிருந்து பாதியளவும், வேதித்தொழிற்சாலைகளிலிருந்து பாதியளவும் கிடைக்கப்பெற்றது. 2000 ஆண்டுக்குப் பிறகு 2006 ஆம் ஆண்டு வரை இயற்கை மூலங்களிலிருந்து கிடைக்கப்பெற்ற உற்பத்தி ஆண்டொன்றுக்கு 4&nbsp; மில்லியன் டன்கள் (Mt/a) அளவுக்கு உயர்ந்தும், வேதிமுறைகளிலான தயாரிப்பு ஆண்டொன்றுக்கு 1.5 முதல் 2 &nbsp;மில்லியன் டன்கள் (Mt/a) அளவுக்கு குறைந்தும் இருந்தது. எல்லாவிதமான பயன்பாடுகளுக்கும் இயற்கை மூலங்களிலிருந்து தயாரிக்கப்பட்ட சோடியம் சல்பேட்டாக இருந்தாலும், வேதி முறைகளிலிருந்து தயாரிக்கப்பட்ட சோடியம் சல்பேட்டாக இருந்தாலும் ஒன்றுக்கொன்று மாற்றாக பயன்படுத்தக்கூடியவையே.
# சோடியம் சல்பேட்டு

## தயாரிப்பு

### இயற்கை மூலங்களிலிருந்து தயாரிப்பு

டெக்காஐதரேட்டின் (கிளாபரின் உப்பு) உலக உற்பத்தியில் மூன்றில் இரண்டு பங்கு இயற்கையில் தெற்கு சசுகாச்சுவானின் ஏரிப்படுகைகளிலிருந்து கிடைக்கும் மிராபிலைட்டு போன்ற கனிமங்களிலிருந்து கிடைக்கிறது. 1990 ஆம் ஆண்டில், மெக்சிகோ மற்றும் இசுபெயின் (ஒவ்வொரு நாட்டிலும் ஏறத்தாழ 500,000&nbsp;டன்கள்) ஆகிய நாடுகளே உலகின் இயற்கை மூலங்களிலிருந்து பெறப்படும் சோடியம் சல்பேட்டின் முக்கிய உற்பத்தி இடங்களாக இருந்தன. உருசியா, அமெரிக்க ஐக்கிய நாடுகள், கனடா ஆகிய நாடுகள் ஒவ்வொன்றும் ஏறத்தாழ 350,000&nbsp; டன்களை உற்பத்தி செய்வனவாக இருந்தன. இந்தச் செயல்முறையில் தயாரிக்கப்படும் சோடியம் சல்பேட்டானது ***உப்புக் கட்டி*** என அழைக்கப்படுகிறது.
:மான்ஹீம்: 2 NaCl + H<sub>2</sub>SO<sub>4</sub> → 2 HCl + Na<sub>2</sub>SO<sub>4</sub>
:ஹர்கிரீவ்சு : 4 NaCl + 2 SO<sub>2</sub> + O<sub>2</sub> + 2 H<sub>2</sub>O → 4 HCl + 2 Na<sub>2</sub>SO<sub>4</sub>
இரண்டாவது முக்கியமான தயாரிப்பு முறையானது, அதிக அளவில் ரேயான் தயாரிக்கப் பயன்படுகின்ற அதிக அளவிலான சோடியம் ஐதராக்சைடு கொண்டு கந்தக அமிலத்தை நடுநிலையாக்கல் செய்யும் வினையாகும். இந்த முறையானது தொடர்ச்சியாக பயன்படுத்தப்படுகின்ற மற்றும் ஆய்வகத்தில் எளிதில் கையாளக்கூடிய முறையாகும்.: 2 NaOH(aq) + H<sub>2</sub>SO<sub>4</sub>(aq) → Na<sub>2</sub>SO<sub>4</sub>(aq) + 2 H<sub>2</sub>O(l)
ஆய்வகத்தில் சோடியம் பை கார்பனேட்டு மற்றும் மெக்னீசியம் சல்பேட்டு ஆகியவற்றுக்கிடையேயான வினையினைப் பயன்படுத்தி தொகுப்பு முறையில் சோடியம் சல்பேட்டானது தயாரிக்கப்படலாம்.
: 2NaHCO<sub>3</sub> + MgSO<sub>4</sub> → Na<sub>2</sub>SO<sub>4</sub> + Mg(OH)<sub>2</sub> + 2CO<sub>2</sub>
முன்னதாக, கந்தக அமிலத்தை சோடியம் குரோமேட்டுக் கரைசலுடன் வினைபுரிய வைத்து சோடியம் டை குரோமேட்டு தயாரிக்கப் பயன்படும் வினையில் சோடியம் சல்பேட்டானது ஓர் உப விளைபொருளாக கிடைத்தது. மாற்று முறையாக, சோடியம் சல்பேட்டானது லித்தியம் கார்பனேட்டு, கொடுக்கிணைப்புக் காரணிகள், ரெசார்சினால், அசுகார்பிக் காடி, சிலிகா , நைட்ரிக் காடி மற்றும் பீனால் ஆகியவற்றின் தயாரிப்பில் உப விளைபொருளாகக் கிடைக்கிறது.
# தர்மசாலா கோயில்

**தர்மஸ்தல கோயில்** அல்லது **தர்மசாலா கோயில்** (Dharmasthala Temple) (கன்னடம்/துளு:ಶ್ರೀ ಕ್ಷೇತ್ರ ಧರ್ಮಸ್ಥಳ) , 800 ஆண்டு பழமையான மஞ்சுநாதருக்கு அர்பணிக்கப்பட்ட சிவன் கோயிலாகும். இக்கோயில் கர்நாடகா மாநிலத்தின் தெற்கு கன்னட மாவட்டத்தில் உள்ள தர்மஸ்தலா எனும் ஊரில் அமைந்துள்ளது.  
இக்கோயில் மூலவர்களாக மஞ்சுநாதரும், சமண சமயத்தின் எட்டாவது தீர்த்தங்கரான சந்திரபிரபாவும், கோயில் காவல் தெய்வங்களாக குமாரசுவாமியும் மற்றும் கன்னியாகுமரி எனும் யட்சினியும் உள்ளனர்.
# மார்கரெட் கோர்ட்

**மார்கரெட் கோர்ட்** (பிறப்பு 16 யூலை 1942) மார்கரெட் இசுமித் கோர்ட் என்றும் அறியப்படுகிறார். இவர் ஓய்வு பெற்ற டென்னிசு வீராங்கனை. உலகின் முதல் நிலை வீரராக 1962இல் இருந்துள்ளார். ஆத்திரேலியரான இவர் தற்போது பேர்த் நகரில் கிறித்துவ மத போதகராக பணியாற்றுகிறார். டென்னிசு விளையாட்டில் மற்ற எவரையும் விட அதிக கிராண்டு சிலாம் கோப்பைகள் பெற்றவர் இவரே.  
டென்னிசில் ஓப்பன் காலம் தொடங்கிய பின் ஒரே ஆண்டில் கிராண்ட் சிலாமின் நான்கு கோப்பைகளையும் வென்ற முதலாம் வீரர் இவரே. 1970 ஆம் ஆண்டு இச்சாதனையை நிகழ்த்தினார். 1988 ஆம் ஆண்டு இச்சாதனையை இச்டெபி கிராப் நிகழ்த்தினார். ஓப்பன் காலம் தொடங்கிய இவர் 11பெண்கள் ஒற்றையர் கிராண்ட் சிலாம் கோப்பைகளை பெற்றுள்ளார், ஓப்பன் காலத்திற்கு முன்பு 13, (மொத்தமாக 24).  
இவர் 19 இரட்டையர் கோப்பைகளையும் 21 கலப்பு இரட்டையர் கோப்பைகளையும் பெற்றுள்ளார். அதனால் மொத்தமாக 64 கிராண்ட் சிலாம் போட்டிகளில் கோப்பையை பெற்றுள்ளார். இவர் அனைத்து வகையான ஆடுகளங்களிலும் தனிநபர் பிரிவில் கோப்பையை வென்றுள்ளார். இவரின் வெற்றி விகிதம் 1087-107 அதாவது 91.68% ஆகுமென இசுபோர்டாலசி என்ற இணைய பக்கம் கூறுகிறது. ஓப்பன் காலத்தில் அவரின் வெற்றி வீதம் 91.37% (593-56). ஓப்பன் காலத்து கிராண்ட் சிலாம் இறுதி ஆட்டத்தில் வெற்றி வீதம் 91.7% (11-1). இவரும் கிம் கிளிசுடர்சும் குழந்தை பெற்ற பின்னும் கிராண்ட் சிலாம் கோப்பையை வென்றவர்கள் ஆவர். 2010இல் *கிரால்டு சன்* என்ற ஆவுத்திரேலிய நாளேடு கோர்ட் இதுவரை இருந்தவர்களில் மிகச்சிறந்த டென்னிசு வீரர் என புகழ்ந்தது. கோர்ட் கிராண்ட் சிலாம் தொகுப்புகள் எனப்படும் தனிநபர், இரட்டையர், கலப்பு இரட்டையர் என்ற மூன்று பிரிவுகளிலும் கோப்பையை வென்ற மூன்று பேரில் ஒருவர் ஆவார் (மூவரும் பெண்கள்). கோர்ட் இரு முறை கிராண்ட் சிலாம் தொகுப்புகள் வென்ற ஒரே வீரர்.  
ரோமன் கத்தோலிகராக வளர்ந்த கோர்ட், பெந்தகோசு இயக்கத்திற்கு 1970இல் மாறினார். பின் அதில் அவ்வியக்க பரப்புரையாளராக சமய போதகராக 1991இல் மாறினார். இவர் மார்கெரட் கோர்ட் சமய போதகர்கள் என்ற அமைப்பை ஏற்படுத்தினார், இவர் ஓரினச்சேர்க்கைக்கும் இருபால்சேர்க்கை உணர்வு கொண்டவர்களுக்கும் மாறுபட்ட பால் உணர்வு கொண்டவர்களுக்கும் எதிரான எண்ணத்தை கொண்டிருந்தார்.  
இவர் இனவெறியர், தன்பால் இன எதிர்ப்பாளர் என்பதால் இவரது பெயரில் உள்ள ஆத்திரேலிய ஓப்பன் திடலின் பெயரை மாற்றச்சொல்லி மார்ட்டினா நவரத்திலோவா கோரியுள்ளார்.
# மார்கரெட் கோர்ட்

## தொழில் வாழ்க்கை

மார்கெரட் கோரட் லாரன்சு சிமித்துக்கும் கேத்தரின் சிமித்துக்கும் நியு சவுத் வேல்சு மாகாணத்திலுள்ள அல்பரியில் பிறந்தார். இவருக்கு கேவின் வின்சன்ட் என்ற இரு அண்ணன்களும் யூன் சனகான் என்ற அக்காவும் உள்ளார்கள். இவர் இயற்கையில் இடக்கை ஆட்டக்காரர் ஆனால் டென்னிசு மட்டையை உறுதியாக பிடிப்பதற்காக வலது கையை பயன்படுத்த அறிவுறுத்தப்பட்டார். எட்டு வயதிலிருந்து டென்னிசு ஆட ஆரம்பித்த இவர் 1960இல் 18 வயது ஆனபோது ஏழு தனிநபர் கோப்பைகளை அவுத்திரேலிய சாதனைப்போட்டிகளில் தொடர்ச்சியாக பெற்றார். 1962இல் பிரெஞ்சு ஓப்பனையும் யூஎசு ஓப்பனையும் வென்ற போது வெளிநாட்டில் கோப்பையை வென்ற முதல் அவுத்திரேலிய பெண் ஆனார். இதற்கு பின் விம்பிள்டனை வென்ற முதல் ஆவுத்திரேலிய பெண் ஆனார். . 1966 விம்பிள்டன் வெற்றிக்குப்பின் தற்காலிகமாக ஓய்வு பெற்றார். 1967இல் பேரி கோர்ட் என்பவரை திருமணம் புரிந்தார். பேரியின் தந்தை சர் சார்லசு கோர்ட் சகோதரன் ரிச்சர்டு கோர்ட். 1968இல் மீண்டும் டென்னிசு உலகிற்கு திரும்பிய இவர் 1970இல் நான்கு கிராண்ட் சிலாம் கோப்பைகளையும் வென்றார். 1972ஆம் ஆண்டு விம்பிள்டன் கோப்பையை இவோன்னே கூலகோன் காலேயிடம் இழந்தார் அப்போது இவர் கருவுற்றிருந்தார்.
# சந்திரபிரபா

**சந்திரபிரபா**, சமண சமயத்தின் எட்டாவது தீர்த்தங்கரர் ஆவார். சமண சமய சாத்திரங்களின் படி, இவர் அயோத்தியின் இச்வாகு குல மன்னர் மகாசேனர் – இராணி சுலோச்சனா தேவிக்கும் பிறந்தவர். சந்திரபிரபா ஜார்க்கண்ட் மாநிலத்தின், கிரீடீஹ் மாவட்டத்தில் உள்ள சிகார்ஜி மலையில் முக்தி அடைந்தார்.
# சந்திரபிரபா

## சந்திரபிரபாவிற்கான கோயில்கள்

1. தர்மசாலா கோயில், கர்நாடகா
1. பிரபாச பட்டினம், குஜராத்
1. தீஜரா சமணக் கோயில், அல்வார் மாவட்டம் (1956இல் சந்திரபிரபாவின் சிலை கிடைத்த இடம்)
1. சோனகிரி சமணக் கோயில், குவாலியர்
1. ஜெயினிமேடு சமணக் கோயில், கேரளா
1. விஜயபுரி சமணக் கோயில்,
விஜயபுரி, ஈரோடு மாவட்டம், தமிழ்நாடு  
சமண ஆன்மீக இலக்கியங்களில் தீர்த்தங்கரர் சந்திரபிரபா வெள்ளை நிறம், வளர் பிறை சின்னம், நாகாலிங்க மரம், விஜயன் எனும் யட்சன் மற்றும் ஜுவாலமாலினி யட்சினியுடன் தொடர்புறுத்தி பார்க்கப்படுபவர்.
# சந்திரபிரபா

## இதனையும் காண்க

- தீர்த்தங்கரர்
- தீர்த்தங்கரர்களின் வாகனங்கள்
- சமணப் புனிதத் தலங்கள்
- சமண அறிஞர்கள்
- சமணத் தமிழ் நூல்கள்
# விக்கிப்பீடியா:Statistics/June 2017

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# இலித்தியம் டிரையெத்தில்போரோ ஐதரைடு

**இலித்தியம் டிரையெத்தில்போரோ ஐதரைடு** *(Lithium triethylborohydride)* என்பது LiEt<sub>3</sub>BH என்ற மூலக்கூற்று வாய்ப்பாடு கொண்ட ஒரு கரிம போரான் சேர்மம் ஆகும். பொதுவாக LiTEBH அல்லது மிகை ஐதரைடு என அழைக்கப்படும் இச்சேர்மம் ஒரு வலிமையான ஒடுக்கும் முகவராகும். கரிமவுலோக வேதியியலிலும் கரிம வேதியியலிலும் ஒடுக்கியாக இதைப் பயன்படுத்துகிறார்கள். இலித்தியம் போரோ ஐதரைடு , இலித்தியம் அலுமினியம் ஐதரைடு போன்ற ஒடுக்கிகளை விட இலித்தியம் டிரையெத்தில்போரோ ஐதரைடு வலிமையான ஒடுக்கியாகக் கருதப்படுகிறது. நிறமற்று அல்லது வெண்மை நிறத் திண்மமாக காணப்படும் இச்சேர்மம், வர்த்தக முறையில் டெட்ரா ஐதரோ பியூரான் கரைசல் என்ற பெயரில் விற்கப்படுகிறது. இதனையொத்த ஒடுக்கும் முகவரான சோடியம் டிரையெத்தில்போரோ ஐதரைடும் தொலுயீன் கரைசல் என்ற பெயரில் வர்த்தக முறையில் விற்கப்படுகிறது.
# இலித்தியம் டிரையெத்தில்போரோ ஐதரைடு

## தயாரிப்பு

இலித்தியம் ஐதரைடுடன் (LiH) டெட்ரா ஐதரோ பியூரானில் (THF) உள்ள டிரையெத்தில்போரேன் (Et3B) சேர்த்து வினைப்படுத்தினால் இலித்தியம் டிரையெத்தில்போரோ ஐதரைடு உருவாகிறது.  
LiH + Et3B → LiEt3BH  
காற்று மற்றும் ஈரப்பதமில்லா சூழலில் இதனுடைய டெட்ரா ஐதரோ பியூரான் கரைசல்கள் காலவரையற்று நிலைப்புத்தன்மை கொண்டுள்ளன.
# இலித்தியம் டிரையெத்தில்போரோ ஐதரைடு

## பயன்கள்

### கார்பனைல் தளப்பொருட்கள்

இலித்தியம் டிரையெத்தில்போரோ ஐதரைடு பரவலாக பல வேதி வினைக்குழுக்களை ஒடுக்குகிறது. ஆல்டிகைடுகள், கீட்டோன்கள், அமில குளோரைடுகள் மட்டுமின்றி எசுத்தர்கள், மூவிணைய அமைடுகள் போன்றவற்றையும் ஒடுக்குகிறது. இச்சேர்மம் சார்ந்த ஒடுக்க வினைகளில் உடனடியாக இலித்தியம் அல்காக்சைடுகள் விளைபொருளாக உருவாகின்றன. தொடர்ந்து இவை நிராற்பகுப்பு வினைக்கு உட்பட்டு ஆல்ககால்கள்களாக மாற்றப்படுகின்றன. கீட்டோன்கள் ஒடுக்க வினையின் விகிதவியல் சமன்பாடு இங்கு தரப்பட்டுள்ளது.  
R2CO + LiBHEt3 → R2CHOLi + BEt3  
R2CHOLi + H2O → R2CHOH + LiOH  
திண்மத்தோற்றத் தடுப்பிலுள்ள தளப்பொருட்களும் 2,2,4,4-டெட்ராமெத்தில்-3-பென்டனோன் ஆக ஒடுக்கப்படுகின்றன.  
கார்பாக்சிலிக் அமிலங்களை LiBHEt3 புரோட்டான் நீக்கம் செய்கிறது. ஆனால் உருவாகும் இலித்தியம் கார்பாக்சிலேட்டுகளை இது ஒடுக்குவதில்லை. இதைப் போலவே அமில நீரிலிகளை ஆல்ககால்களாக மாற்றுகிறது. ஆனால் கார்ட்பாக்சிலிக் அமிலங்களை டையால் ஆக ஒடுக்குவதில்லை. இதே காரணத்தினால் லாக்டோன்கள் டையால்களாகவும் α,β-ஈனோன்கள் 1,4- கூட்டு வினையினால் இலித்தியம் ஈனோலெட்டுகளாகவும் மாற்றமடைகின்றன. டைசல்பைடுகள் தயோலேட்டுகள் வழியாக தயோல்களாக ஒடுக்கமடைகின்றன.
# இலித்தியம் டிரையெத்தில்போரோ ஐதரைடு

## பயன்கள்

### பிற தளப்பொருட்கள்

LiBHEt3 , ஆல்க்கைல் ஆலைடுகளை ஆல்க்கேன்களாக ஒடுக்குகிறது .
LiBHEt3 உடன் எப்பாக்சைடுகள் சேர்த்து சூடுபடுத்தினால் வளைய திறப்பு வினை நிகழ்ந்து ஆல்ககால்கள் உருவாகின்றன. சமச்சீர்மையற்ற எப்பாக்சைடுகள் உயர் தெரிவுநிலை வினைவழியாக மார்கோனிக்காவ் ஆல்ககால்களாக உருவாகின்றன. உதாரணமாக, 1,2-எப்பாக்சிபியூட்டேன் 1-மெத்தில்சைக்ளோயெக்சனால் ஆக ஒடுக்கமடைகிறது.  
:  
அசிட்டால்க்களும் கீட்டால்களும் LiBHEt3. சேர்மத்தால் ஒடுக்கப்படுவதில்லை. மெசிலேட்டுகளையும், டொசிலேட்டுகளையும் LiBHEt3. சேர்மத்தைப் பயன்படுத்தி ஒடுக்கப் பிளவு வினையில் பயன்படுத்த முடியும் . தெரிவு செய்யப்பட்ட மூன்றாம்நிலை என்-அசைல் தொகுதிகளை LiBHEt3 சேர்மம் எந்த பாதிப்பும் இல்லாமல் பாதுகாப்புக் குழுவை நீக்கம் செய்கிறது . மேலும் அரோமாட்டிக் எசுத்தர்களை தொடர்புடைய ஆல்ககால்களாக சமன்பாடு 6,7 இல் உள்ளபடி ஒடுக்கம் செய்கிறது.  
:  
LiBHEt3 சேர்மம் மேலும், பிரிடின், ஐசோகுயினோலின்களை முறையே பிப்பெரிடின், டெட்ரா ஐதரோ ஐசோகுயினோலின்களாக ஒடுக்கமடையச் செய்கிறது . β-ஐதராக்சிசல்பினைல் இமைன்களுடன் LiBHEt3 சேர்மமும் கேட்டகால்போரேனும் சேர்ந்து சமன்பாடு 8 இன் படி எதிர்-1,3-அமினோ ஆல்ககால்களை உருவாக்குகின்றன  
:.
# இலித்தியம் டிரையெத்தில்போரோ ஐதரைடு

## முன் எச்சரிக்கை

LiBHEt3 சேர்மம் தண்ணீர், ஆல்ககால்கள் அல்லது அமிலங்களுடன் தீவிரமாக வினைபுரிந்து வெப்பத்தை வெளிவிடுகிறது. ஐதரசன் மற்றும் பைரோபோரிக் டிரையெத்தில்போரேன் முதலியன உருவாகின்றன
# வெள்ளையாம்பட்டு சுந்தரம்

**வெள்ளையாம்பட்டு சுந்தரம்** விழுப்புரம் மாவட்டம் வெள்ளையாம்பட்டில் பிறந்தவர் ஆவார்.
# வெள்ளையாம்பட்டு சுந்தரம்

## பன்முகம்

சிறந்த தமிழ் ஆர்வலர், எழுத்தாளர், பேச்சாளர், பதிப்பாளர் என்ற நிலைகளில் பன்முகத் தன்மை வாய்ந்தவர். தன்னுடைய தொடர்ந்த வாசிப்பின் காரணமாக தமிழில் புலமை பெற்று விளங்கியவர். இவருக்கு ஒரு மகனும் மகளும் உள்ளனர்.
# வெள்ளையாம்பட்டு சுந்தரம்

## அறிஞர் தொடர்பு

க.அப்பாத்துரையார், வீ. முனிசாமி, தெ. பொ. மீனாட்சிசுந்தரம், அ. ச. ஞானசம்பந்தன், ம.பொ.சிவஞானம், வாணிதாசன், சுரதா உள்ளிட்ட பலருடன் பழகும் வாய்ப்பினைப் பெற்றவர். 1946இல் பகுத்தறிவாளரான இவர் கவிஞர் கண்ணதாசனின் உதவியாளராகவும், பல திரைப்படங்களுக்க உதவி இயக்குநராகவும், எழுத்தாளராகவும் பணியாற்றியுள்ளார். இரா.நாகசாமி, இரா. கலைக்கோவன், நடன. காசிநாதன், மா.சந்திரமூர்த்தி, ச.கிருஷ்ணமூர்த்தி ஆகிய அறிஞர்களோடு தொடர்பு கொண்டிருந்தவர். கல் சொல்லும் கதைகள் , பெரியாரின் புரட்சி முகங்கள் , குடந்தை என்.சேதுராமன் ஆய்வுக்கட்டுரைகள் , சர்.பிட்டி.தியாகராயர் வாழ்வும் வாக்கும் உள்ளிட்ட பல நூல்களை எழுதியுள்ளார்.
# வெள்ளையாம்பட்டு சுந்தரம்

## இறப்பு

இவர் 31 மே 2017 அன்று சென்னையில் இயற்கை எய்தினார்.
# ரிசார்ட்ஸ் வேல்டு மணிலா தாக்குதல், 2017

2017, ஜூன் 2 ஆம் தியதி பிலிப்பைன்ஸ் நாட்டின் *பேசி* நகரில் அமைந்துள்ள *ரிசார்ட்ஸ் வேல்டு மணிலா* கட்டிடத்தில் தாக்குத்ல் நடத்தப்பட்டது. இத்தாக்குதலில் துப்பாக்கிச் சூடு மற்றும் தீக்கிரையாக்கல் ஆகிய சம்பவங்கள் நடைபெற்றன. இதில் 36 பேர் கொல்லப்பட்டனர். ஊடகங்கள் இது தீவிரவாதச் செயலாக இருக்கலாம் எனச் செய்திவெளியிட்ட போதும் *பிலிப்பைன்ஸ்* தேசிய காவல் துறை இது கொள்ளை முயற்சி எனத் தெரிவித்தது.
# ரிசார்ட்ஸ் வேல்டு மணிலா தாக்குதல், 2017

## தாக்குதல்

ஜூன் 2, 2017 நள்ளிரவிற்குப் பின்னர் *ரிசார்ட்ஸ் வேல்டு மணிலா* கட்டிடத்தில் நடத்தப்பட்ட தாக்குதல் இசுலாமிய அரசு அமைப்பின் தாக்குதலாக இருக்கலாம் என முதலில் சந்தேகிக்கப்பட்டது. *சூதாட்ட மையம்* மற்றும் தங்கும் விடுதி அமைந்துள்ள இரண்டாவது மாடியில் நடத்தப்பட்ட தாக்குதலில் 54 பேர் காயமடைந்தனர். இதில் பாதுகாப்பு பணியாளரும் ஒருவர். அவர் தவறுதலாக தன்னைத்தானே சுட்டுக் கொண்டதால் காயமடைந்தார். சூதாட்ட மேசையில் எரிபொருளை ஊற்றி தாக்குதல்தாரி தீவைத்ததால் ஏற்பட்ட புகையினால் பொதுமக்கள் பாதிக்கப்பட்டனர். தாக்குதலாளி கொள்ளையடிக்கும் நோக்கிலேயே இத்தாக்குதலை நடத்தியுள்ளார். தாக்குதலாளியின் கைப்பயிலிருந்து 23 இலட்சம் அமெரிக்க டாலர்கள் (11.3 கோடி பிலிப்பன்ஸ் பெசோ) மதிப்புடைய சூதாட்ட வில்லைகள் (Gaming chips) கைப்பற்றப்பட்டன. தாக்குதலில் தாக்குதல்தாரி கொல்லப்பட்டார்.
# வெப்ப விரவல்திறன்

வெப்பவியலில், வெப்பப் பரிமாற்றம் குறித்த ஆய்வில், **வெப்ப விரவல்திறன்** (thermal diffusivity) என்பது வெப்பக் கடத்துதிறனை அடர்த்தியாலும், நிலையான அழுத்தத்தில் நிலவும் தன்வெப்பக் கொள்திறனாலும் வகுக்கும்போது கிடைப்பதாகும். அது ஒரு பொருளின் வெம்பிய பக்கத்தில் இருந்து குளிர்ந்த பக்கத்துக்கு மாறும் வெப்பத்தின் வேகத்தை அளக்கிறது. இதன் அலகு m²/s ஆகும். பொதுவாக வெப்ப விரவல்திறனை *&alpha;* என்னும் குறியைக் கொண்டு குறிப்பர் என்றாலும், *a*, *&kappa;*, *K*, மற்றும் *D* இவையும் பயன்பாட்டில் உண்டு. இதன் வாய்பாடு:  
:<math>\alpha = {k \over {\rho c_p}}</math>  
இங்கே,
- <math>k</math> என்பது வெப்பக் கடத்துதிறன் (W/(m·K))
- <math>\rho</math> என்பது அடர்த்தி (kg/m³)
- <math>c_p</math> என்பது தன்வெப்பக்கொள்திறன் (J/(kg·K))  
<math>\rho c_p\,</math> இரண்டும் சேர்ந்து கொள்ளளவு வெப்பக் கொள்திறன் ஆகும் (J/(m³·K)).  
வெப்பச் சமன்பாட்டில் பார்த்தது போல,  
:<math>\frac{\partial T}{\partial t} = \alpha \nabla^2 T </math>,  
வெப்ப விரவல்திறன் அதிகமிருக்கும் ஒரு பொருளில், வெப்பக் கடத்தல் விரைவாக நடைபெறும்.
# த. வே. இராதாகிருட்டிணன்

**த. வே. இராதாகிருட்டிணன்** (நவம்பர் 2, 1885 - ) கரந்தைத் தமிழ்ச் சங்கத்தை நிறுவியவர். இதனால் இவர் *'சங்கம் நிறுவிய துங்கன் ' (துங்கன்-பெருமை உடையவன்)* என அழைக்கப்படுகிறார்.
# த. வே. இராதாகிருட்டிணன்

## வாழ்க்கைக் குறிப்பு

த. வே. இராதாகிருட்டிணன் 1885-ஆம் ஆண்டு நவம்பர் இரண்டாம் நாள் வேம்பப் பிள்ளை, தாயார் காமாட்சியம்மாள் ஆகியோருக்குப் பிறந்தார். தஞ்சாவூர், தூய பேதுரு கல்லூரியில் கல்வி பயின்றார். இவருடன் உடன் பயின்ற இவரின் ஆருயிர் நண்பர் கரந்தைக் கவியரசு அரங்க. வேங்கடாசலம் ஆவார். தனுக்கோடி கடற்சுங்கத் ஆய்வுக் கழகத் தலைமைத் தாளாளராகப் பணியாற்றினார்.
# த. வே. இராதாகிருட்டிணன்

## கரந்தைத் தமிழ்ச் சங்கத் தோற்றம்

1901-ஆம் ஆண்டு தோன்றிய மதுரைத் தமிழ்ச் சங்கத்தின் ஆண்டு விழாக்கள், தமிழ் நாட்டின் பல்வேறு இடங்களில், மிகச் சிறப்பாகக் கொண்டாடப்பட்டன. அதன் பயனாய் ஆங்காங்கே, பல சங்கங்களும், கழகங்களும் தோன்றலாயின. தஞ்சையில் வித்தியா நிகேதனம் என்னும் பெயரில் தமிழ்ச் சங்கம் ஒன்று தொடங்கப் பெற்றது. அரித்துவாரமங்கலம் பெருவள்ளல் வா. கோபாலசாமி இரகுநாத இராசாளியார் இச்சங்கத்தின் தலைவர். வி. சாமிநாதபிள்ளை செயலாளர். இராதாகிருட்டிணன், கரந்தைக் கவியரசு போன்றோர் இச்சங்கத்தில் உறுப்பினராய் இணைந்தனர்.  
சங்கத் தலைவர் இராசாளியார் மிகவும் கண்டிப்பானர். செயலாளர் சாமிநாத பிள்ளை இராதாகிருட்டிணன் போன்ற இளைஞர்களிடத்து தம் ஆணையைச் செலுத்தத் தொடங்கினார். இதனால் தாமே தனியாக ஒரு தமிழ்ச் சங்கத்தைத் தோன்றுவித்தால் என்ன என்ற எண்ணம் அவ்விளைஞர்களிடையே உருவெடுத்தது. இவ்வெண்ணத்தின் பயனாய், த. வே. இராதாகிருட்டிணன் 1911-ஆம் ஆண்டு மே திங்கள் 14-ஆம் நாள் கரந்தைத் தமிழ்ச் சங்கத்தைத் தொடங்கினார்.  
இராதாகிருட்டிணன் கடற் சுங்கத் துறையில் பணியாற்றியதால், தொடர்ந்து சங்கப் பணிகளைப் பார்க்க இயலாது என்பதால், தன் தமையனார் தமிழவேள் த. வே, உமாமகேசுவரனாரை கரந்தைத் தமிழ்ச் சங்கத் தலைவராக்கினார்.
# கலாச்சார வளங்கள் மற்றும் பயிற்சி மையம்

**கலாச்சார வளங்கள் மற்றும் பயிற்சி மையம்** (*Centre for Cultural Resources and Training*) என்பது இந்தியாவின் பண்பாட்டு அமைச்சகத்தின் கீழ் புது தில்லி துவார்காவில் இயங்கும் ஒரு தன்னாட்சி அமைப்பு ஆகும். இம்மையம் பண்பாடு மற்றும் கலாச்சாரக் கல்விக்காக 1979ஆம் ஆண்டு மே மாதம் நிறுவப்பட்டது. மேலும் இது கல்லூரி மற்றும் பள்ளி மாணவர்களிடையே கலாச்சாரம் மற்றும் பண்பாட்டுத் திட்டத்தை மேற்கொண்டது. இது 1970 ஆம் ஆண்டு முதல் தில்லி பல்கலைக்கழகத்தின் ஆராய்ச்சி மையம் மூலம் நடைமுறைப்படுத்தப்பட்டு வருகிறது. இதன் முக்கிய நோக்கம் பணிபுரியும் ஆசிரியர்களுக்கான பயிற்சிகளை வழங்குவது ஆகும்.
# கலாச்சார வளங்கள் மற்றும் பயிற்சி மையம்

## பணிகள்

- அருங்காட்சியகங்கள், நினைவுச்சின்னங்கள் மற்றும் கைவினைப் பொருட்கள் மையங்களுக்குக் களப்பயணங்கள், சுற்றுலா போன்ற நடவடிக்கைகளை ஏற்பாடு செய்கிறது.
- புகைப்படங்கள், ஒலிப்பதிவுகள், படங்கள் மற்றும் மென்பொருட்கள் போன்ற கற்பித்தல் வளங்களைச் சேகரிக்கிறது.
- இந்தியக் கலை மற்றும் பண்பாடு பற்றிய புரிதலை மேம்படுத்துவதற்கான பொருட்களை வெளியிடுகின்றது.
- 10-14 வயதிற்குட்பட்ட குழந்தைகளுக்கு அரிதான கலை வடிவங்களில் உள்ள திறமைகளை வளர்த்துக் கொள்ள கலாச்சாரத் திறமை தேடல் எனும் உதவித்தொகைத் திட்டத்தைச் செயல்படுத்தி வருகிறது.
- வருடாந்திர கலாச்சார வளங்கள் மற்றும் பயிற்சி மைய ஆசிரியர்கள் விருதுகளை வழங்குகிறது.
# பாக்டீரியாஸ்ட்ரம்

**பாக்டீரியாஸ்ட்ரம்** (*Bacteriastrum*) என்பது *கீட்டோசெரோடேசியா* குடும்பத்தை சார்ந்த இருகலப்பாசி பேரினமாகும். பாக்டீரியாஸ்ட்ரமினில் 30க்கும் மேற்பட்ட விதை வகைகள் உள்ளன. பாக்டீரியாஸ்ட்ரம் பேரினத்தில் 30க்கும் மேற்பட்ட வரையறுக்கப்பட்ட சிற்றினங்கள் உள்ளன. ஆனால் பெரும்பாலானவை தற்போது இந்த பேரினத்தில் ஏற்றுக்கொள்ளப்படவில்லை. சில புதிய சிற்றினங்கள் இந்தப் பேரினத்தில் சேர்க்கப்பட்டுகின்றன.
# பாக்டீரியாஸ்ட்ரம்

## விளக்கம்

பாக்டீரியாஸ்ட்ரம் பரந்து காணப்படக்கூடிய கடலில் மிதந்து வாழும் பாசி வகை உயிரினமாகும். இதன் மரபணு பெரும்பாலும் கீட்டோசெரஸ் உடன் தொடர்புடையது. ஆனால் இந்த உயிரினம் ஆரச்சமச்சீர் உடலமைப்பு மற்றும் ஊடுருவக்கூடிய நுண்முட்களை கொண்டுள்ளது. இதன் கூட்டுயிரிகள் வளையம் போன்ற அமைப்பிலும்மற்றும் செல்கள் , வளையம் போன்ற உயிரின் அடிப்பகுதியில் உள்ள நுண்முட்களால் பிரிக்கப்பட்டுள்ளது. செல்களுக்கிடையே சிறிய இடைவெளியையும் கொண்டுள்ளது. இந்த செல்கள் உருளை வடிவம் கொண்டது. இவை ஒன்றினைந்து இழைகள் போனற அமைப்பை உருவாக்குகிறது. ஒவ்வொரு செல்களும் பல நீண்ட உமிழ்கின்ற நுண்முட்களை கொண்டுள்ளது. இவை ஒன்றாகவோ அல்லது இரண்டு பிரிவாகவோ (கிளைகளாகவோ), செல்களுக்கு இடையேயுள்ள நுண்முட்கள் இணைந்தும் காணப்படுகிறது. இதில் உள்ள பிளாஸ்டிடுகள் வட்டு வடிவத்தை கொண்டுள்ளது. பாக்டீரியாஸ்ட்ரம் சோலிடேரியம் என்ற ஒரு உயிரியில் ஒரே ஒரு செல் மட்டும் உள்ளது.
# பாக்டீரியாஸ்ட்ரம்

## இனங்கள்

- *பாக்டீரியாஸ்ட்ரம் பைக்கோனியம் *
- *பாக்டீரியாஸ்ட்ரம் காஸ்மோஸ்ம்* Pavilliard
- *பாக்டீரியாஸ்ட்ரம் டெலிகாட்டுலம்* Cleve
- *பாக்டீரியாஸ்ட்ரம் எலிகன்ஸ்*
- *பாக்டீரியாஸ்ட்ரம் எலாக்கேட்டம்* Cleve
- *பாக்டீரியாஸ்ட்ரம் *பர்கேட்டம்Shadbolt
- *பாக்டீரியாஸ்ட்ரம் ஹயாலினம்* Lauder
- *பாக்டீரியாஸ்ட்ரம் மெடிடெரானியம்*
- *பாக்டீரியாஸ்ட்ரம் *பெராலிலம்D. Sarno, A. Zingone & D. Marino
- *பாக்டீரியாஸ்ட்ரம் சோலிடெரியம்* Mangin
- *பாக்டீரியாஸ்ட்ரம் வேரியன்ஸ்*
# அருகதர், சமணம்

க்கு அர்ப்பணிக்கப்பட்ட ஆளுயரச் சிற்பம், சரவணபெலகுளா, கர்நாடகா]]  
**அருகதர்** (Arihant) , என்பதற்கு விருப்பு, வெறுப்பு, இகழ்ச்சி, புகழ்ச்சி மற்றும் கவலைகளை வென்று வாகை சூடியவர் அல்லது வெற்றியாளர் அல்லது **ஜீனர்** எனப் பொருளாகும். மேலும் அருகதர் என்பதற்கு தூய எல்லையற்ற அறிவு கொண்டவர் (கேவல ஞானம்) என்றும் பொருள் படும் அனைத்தையும் அறிந்தவர்.  
அருகதரை அனைத்தையும் வென்றவர் எனும் பொருளில் *ஜீனர்* என்றும் அழைப்பர். அருகதர்கள் மோட்சம் அடையும் நிலையில், அனைத்து நான்கு கர்மங்களை (செயல்களை) துறந்து சித்த புருச நிலைக்குச் (விடுதலை அடைந்த ஆன்மா) செல்வர். எல்லாவற்றையும் அறிந்தவர்கள் எனப்படும் கேவலி (Kevalī) புருசர்கள் இரண்டு வகையாக உள்ளனர். எல்லாவற்றையும் அறிந்தவர்  
1. தீர்த்தங்கர *கேவலர்கள்* - 24 மனிதர்களுக்கு ஆன்மீக வழிகாட்டிகளாக வாழ்ந்து, அனைவருக்கும் மனித விடுதலையின் (மோட்சம்) பாதையை கற்பிப்பவர்.
1. சாமானிய *கேவலர்கள்* (Sāmānya kevalī) – தங்கள் சொந்த முக்திக்காக மட்டும் வாழ்பவர்கள்
# அருகதர், சமணம்

## விடுதலை / மோட்சம்

அருகதர்கள் மோட்சத்தின் போது நான்கு வினைகளை செய்வதை துறந்து விடுவார்கள். அவைகள்:
1. உடல் வளர்ச்சிக்கான செயல்களை துறத்தல் (physical structure forming)
1. தங்களின் குடும்ப கோத்திரத்தை துறத்தல்
1. துன்பம் மற்றும் மகிழ்ச்சி ஏற்படுத்தும்செயல்களை துறத்தல்
1. வாழ்நாள் காலத்தை தீர்மானித்தல்  
இந்நான்கு செயல்களை துறந்த அருகதர்களை சித்தர் அல்லது சித்த புருசர்கள் என அழைக்கப்படுகிறார். மோட்சம் அடையும் வரை சித்த புருசர்களை மக்களுக்கு நல்லுரைகளை உபதேசிப்பர்.
# அருகதர், சமணம்

## வழிபாடு

2ஆம் நூற்றாண்டில் உதயகிரி, கந்தகிரி குகைகளில் மன்னர் காரவேலனின் ஹாத்திகும்பா கல்வெட்டுகளில் நிமோகர் மந்திரங்கள்]]
சமணர்கள் முதலில் அருகதர்களை வழிபட்ட பின்னரே சித்த புருசர்களை வழிபடுவர்.
# அருகதர், சமணம்

## இதனையும் காண்க

- அருகதர், பாகுபலி
- தீர்த்தங்கரர்
- கணாதரர்